

Csongrád-Csanád Vármegyei Kormányhivatal

6722 Szeged, Rákóczi tér 1. Telefon: (06-62) 680 663 E-mail: vezeto@csongrad.gov.hu

**ADATKEZELÉSI TÁJÉKOZTATÓ**

**A Klauzál Programban a Csongrád-Csanád Vármegyei Kormányhivatalhoz jelentkező hallgatók személyes adatainak kezeléséről**

Jelen tájékoztatás tartalmazza *az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendelete* (a továbbiakban: GDPR) 13. cikk szerint rendelkezésre bocsátandó információkat, ha az adatkezelő a személyes adatokat az érintettektől gyűjti

**I. Az Adatkezelő: Csongrád-Csanád Vármegyei Kormányhivatal**

1. Az adatkezelő képviselője: Dr. Salgó László Péter főispán

 elérhetősége: vezeto@csongrad.gov.hu

2. Adatvédelmi tisztviselő: Czigléczkiné dr. Szentpéteri Szilvia

 elérhetősége: szentpeteri.szilvia@csongrad.gov.hu

**II. A személyes adatok kezelésének célja:**

A gyakornoki programba jelentkezés elbírálása, a programban részvételre vonatkozó döntés meghozatala, a jelentkezőkkel és a gyakornoki programban résztvevőkkel kapcsolattartás.

**Az adatkezelés jogalapja:** A GDPR 6. cikk (1) bekezdés a) pont: az érintett hozzájárulása.

**III. A személyes adatok tárolásának időtartama**

A jelentkezés benyújtásának az időpontjától 1 évig, illetve a hozzájárulás érintett általi visszavonásáig

kezeli a jelentkező személyes adatait az adatkezelő. A jelentkező gyakornoki felvétele esetén – az adatkezelő részére előírt jogi kötelezettségekhez igazodóan – kezeli a személyes adatokat; a megőrzési időt az irányadó jogszabályok tartalmazzák.

A Kormányhivatal a személyes adatokat a megőrzési időt követően törli.

**IV.** Az adatkezelő a személyes adatokat semmilyen **címzett**nek nem továbbítja, adatfeldolgozót nem vesz igénybe.

**V. Az érintettet megillető jogok**

1. kérelmezheti a rá vonatkozó személyes adatokhoz való **hozzáférés**t

*jogosult arra, hogy visszajelzést kapjon személyes adatai kezeléséről, és hozzáférjen az adatkezelésre vonatkozó információkhoz*

2. kérelmezheti személyes adatai **helyesbítés**ét

*jogosult arra, hogy az adatkezelő indokolatlan késedelem nélkül helyesbítse a pontatlan személyes adatait, illetve az adatkezelés céljának figyelembevételével kérheti a hiányos személyes adatának – nyilatkozata alapján történő – kiegészítését*

3. kérelmezheti személyes adatai törlését (**elfeledtetéshez való jog**)

*ha visszavonja az adatkezeléshez való hozzájárulását, és ha az* *adatkezelésnek nincs más jogalapja; ha az adatkezelés célja megszűnt; ha az adatkezelés jogellenes; továbbá akkor, ha jogi kötelezettség teljesítéséhez az adatkezelőnek törölnie kell*

4. kérelmezheti az adatkezelés **korlátozás**át

*jogosult kérni a tárolt személyes adatai megjelölését további adatkezelési műveletek végzésének korlátozása céljából (a helyesbítés, törlés ellenőrzésének idejére; jogi igények előterjesztéséhez, érvényesítéséhez vagy védelméhez igényli)*

5. **adathordozhatóság**hoz való jog

 *kérelmezheti, hogy a személyes adatait tagolt, széles körben használt, géppel olvasható
 formátumban megkapja, vagy a Kormányhivatal egy másik adatkezelőnek továbbítsa*

Az érintetti jogok keretében a Kormányhivatal a jelzés beérkezésétől számított legkésőbb 1 hónapon belül tájékoztatja az érintettet a megtett intézkedésekről.

6. **Jogorvoslat**hoz való jog

*Az érintetti jogok megsértése esetén a jelentkező* ***bíróság****hoz* *fordulhat* (választása szerint az adatkezelő székhelye, vagy az érintett lakóhelye vagy tartózkodási helye szerint illetékes törvényszékhez).

*Az érintett a felügyeleti hatósághoz* ***panasz****t nyújthat be*, ha megítélése szerint a rá vonatkozó személyes adatok kezelése megsérti a GDPR-t. (felügyeleti hatóság: Nemzeti Adatvédelmi és Információszabadság Hatóság (NAIH) – címe: 1055 Budapest, Falk Miksa u. 9-11.; 1363 Budapest, Pf.: 9.; honlap: <http://www.naih.hu>, e-mail: ugyfelszolgalat@naih.hu)

**VI.** A jelentkező **hozzájárulását bármikor visszavonhatja**, a Kormányhivatalhoz elektronikusan vagy írásban eljuttatott nyilatkozattal. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét. A hozzájárulás visszavonása azt eredményezheti, hogy a Kormányhivatal a jelentkezést nem tudja érdemben figyelembe venni.

**VII.** Az adatkezelő az érintettek személyes adataival kapcsolatban **automatizált döntéshozatalt és profilalkotást** nem alkalmaz.

**Az Adatkezelési Tájékoztatóban foglaltakat elolvastam, megértettem, és hozzájárulok ahhoz, hogy személyes adataimat a tájékoztatóban megjelölt célból és feltételekkel a Csongrád-Csanád Vármegyei Kormányhivatal kezelje.**

Kelt:…………………

 ……………………………………………………….

 jelentkező aláírása